Turkmaniston Prezidenti O‘zbekiston Bosh vaziri birinchi o‘rinbosarini qabul qildi

Turkmaniston prezidenti Gurbanguli Berdimuhamedov Ashxobodga Mustaqil Davlatlar Hamdo‘stligi mamlakatlari hukumat rahbarlari sammitida ishtirok etish uchun kelgan O‘zbekiston Respublikasi Bosh vaziri birinchi o‘rinbosari Rustam Azimovni qabul qildi. Bu haqda “Turkmaniston: oltin asr” nashri xabar berdi.

Uchrashuvda uzoq muddatli turkman-o‘zbek sheriklik aloqalarini yanada rivojlantirish istiqbollariga tegishli masalalar bo‘yicha fikr almashildi.
Turkmaniston davlati rahbari va O‘zbekiston bosh vaziri birinchi o‘rinbosari MDH sammiti doirasidagi ushbu uchrashuv ikki davlat sherikligini yanada optimallashtirish yo‘lida yana bir muhim bosqich bo‘lishiga ishonch bildirdi.